Hawn ħafna qed ipeċilqu bħalissa dwar il-ħtieġa li tkun iffurmata koalizzjoni bejn il-PN u l-AD u l-PD. Fl-artiklu tiegħi ippubblikat fl-Independent on Sunday, intitolat jiena spjegajt b'mod ċar x'tifhem Alternattiva Demokratika meta tuża l-kelma koalizzjoni . X'jifhem il-PN nafu minn dak li jgħidulna dawk li iltaqgħu magħhom dwar is-suġġett. Issa kien hemm wieħed li kiteb eżatt dak li għaddej minn moħħhom. Geoff Pisani Bencini kiteb kumment żgħir dwar intervista ta' Michael Briguglio u qalilna x'qiegħed jintqal fiċ-ċrieki ta' ġewwa tal-PN. Mhux diffiċli biex tifhem minn fejn ġew dawn il-ħsibijiet profondi. Huma in-negazzjoni kompleta ta' xi tfisser koalizzjoni. Hawn taħt qed nirriproduċi dak li kiteb bla kummenti. Forsi min qed jgħix fis-sħab iniżżel ftit saqajh mal-art u jifhem x'passata qed jgħadduh tal-PN: